**UPUTE ZA DJELATNIKE, UČENIKE I RODITELJE VEZANE UZ RAD UMJETNIČKE ŠKOLE BELI MANASTIR U UVJETIMA POVEZANIM S COVID-19**

Poštovani roditelji i dragi učenici, s obzirom na trenutnu epidemiološku situaciju želimo vas obavijestiti o načinu rada škole sukladno preporukama HZJZ-a i Ministarstva znanosti i obrazovanja.

**UPUTE**:

* Prije dolaska u školu, svaki djelatnik i učenik dužan je provjeriti svoju tjelesnu temperaturu. U slučaju da tjelesna temperatura prelazi vrijednost od 37,2 ili u slučaju simptoma bolesti (ne samo dišnih puteva), potrebno je ostati kod kuće.
* Obavezno je nošenje maske u školi, kao i dezinfekcija ruku na ulazu u školu.
* U svakom toaletu istovremeno može biti najviše jedna osoba. U toaletima je istaknut pravilan način pranja ruku
* Nastava solfeggia će se održavati dva puta tjedno po 45 minuta. Razmak između učenika treba biti najmanje 2 metra.
* Nastava zbora i orkestra će se održavati jednom tjedno u blok satu 2 puta po 60 minuta. Razmak učenika na nastavi orkestra treba biti najmanje 2 metra, a na nastavi zbora najmanje 4 metra.
* Individualna nastava instrumenta održavat će se dva puta tjedno po 30 ili 45 minuta. Na nastavi instrumenta, ako se može osigurati razmak od 2 metra, nije potrebno nositi masku.
* Dolaženje roditelja učenika i drugih stranaka u prostorije škole u pravilu nije dozvoljeno, osim dolaska na organizirane roditeljske sastanke o čemu će roditelji biti obaviješteni. U slučaju potrebe dolaska stranaka u školu, potrebno se najaviti u ured tajništva ili ravnatelja.
* Početkom prvog tjedna nastave učitelji će učenicima podijeliti raspored i dati upute za početak nastave.
* Tijekom nastave plesa učenici nose maske.
* Učenicima plesa preporučuje se korištenje vlastitih ručnika većih dimenzija.
* Uspostavit će se sustav vođenja evidencije prisutnih osoba.

Detaljne preporuke možete pročitati na slijedećim poveznicama:

<https://www.hzjz.hr/wp-content/uploads/2020/03/Preporuka_za_rad_glazbenih_skola.pdf>

<https://www.hzjz.hr/wp-content/uploads/2020/03/Plesne_skole_27_08_20.pdf>

Unaprijed zahvaljujemo na suradnji te vas pozivamo na odgovorno ponašanje i poštivanje preporuka s ciljem zaštite zdravlja učenika i djelatnika škole.